paragraph_text: Uz početak rada Hrvatske čitaonice može se povezati početak rada Gradske knjižnice i čitaonice Pazin. Hrvatska je čitaonica prekinula s radom raspadom Austro-Ugarske Monarhije 1918. godine. Talijanska okupacija, fašizam i dekroatizacija umrtvili su rad svih hrvatskih ustanova. Ustanova oživljava radom oslobođenjem od Italije. Od 1945. pa sve do današnjih dana Gradska knjižnica i čitaonica u Pazinu djeluju u sastavu Narodnog sveučilišta odnosno Pučkog otvorenog učilišta u Pazinu.